
NR.SC2020-13911/24.06.2020
RAPORT DE SPECIALITATE

Privind oportunitatea proiectului de hotărâre privind abrogarea art.8, alin.2, 3, 5 din Anexa la Hotărârea Consiliului Local nr.371 din 30.10.2007 privind constatarea şi sancţionarea contravenţiilor pe teritoriul Municipiului Timişoara, cu modificările și completările ulterioare
Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind abrogarea art.8, alin.2, 3, 5 din Anexa la Hotărârea Consiliului Local nr.371 din 30.10.2007 privind constatarea şi sancţionarea contravenţiilor pe teritoriul Municipiului Timişoara, cu modificările și completările ulterioare, prin care se propune emiterea unei Hotărâri de Consiliului Local al Municipiului Timişoara care să abroge art.8, alin.2, 3, 5 din Anexa la Hotărârea Consiliului Local nr.371 din 30.10.2007 privind constatarea şi sancţionarea contravenţiilor pe teritoriul Municipiului Timişoara, cu modificările și completările ulterioare.

Facem următoarele precizări:
De la data adoptării Hotărârii Consiliului Local nr. 371 din 30.10.2007 privind constatarea și sancționarea contravențiilor pe teritoriul municipiului Timișoara, cu modificările și completările ulterioare și până în prezent, au intervenit modificări cu privire la modul în care sunt gestionate deşeurile rezultate din activitatea medicală, potrivit legislaţiei în vigoare.

Prin Hotărârea Consiliului Local nr.190 din 04.06.2020, s-a aprobat Regulamentul privind gestionarea deșeurilor rezultate din activitatea medicală în Municipiul Timișoara, care cuprinde reglementare unitară, privind modul în care sunt gestionate aceste deșeuri, fiind în concordanță cu legislația națională/internațională în domeniu.
Astfel, se impune abrogarea art.8, alin.2,3,5 din Anexa la Hotărârea Consiliului Local nr.371 din 30.10.2007 privind constatarea şi sancţionarea contravenţiilor pe teritoriul Municipiului Timişoara, cu modificările și completările ulterioare.
Având în vedere cele expuse în prezentul raport, apreciez că proiectul de hotărâre privind abrogarea art.8,alin.2,3,5 din Anexa la Hotărârea Consiliului Local nr.371 din 30.10.2007 privind constatarea şi sancţionarea contravenţiilor pe teritoriul Municipiului Timişoara, cu modificările și completările ulterioare, îndeplineşte condiţiile pentru a fi supus dezbaterii şi aprobării plenului consiliului local.

